Príloha č. 7
1.	Fond detí a mládeže, Pražská 11, 816 36 Bratislava
IČO: 173 133 09
zast.  Mgr. Martin Kugla- predseda Rady FDaM
 	    Mgr. Rastislav Dikant- podpredseda Rady FDaM
zapísaný v obchodnom registri Okresného súdu Bratislava I., odd. Po,
vložka č. 331/B
bankové spojenie: Tatrabanka, a.s., č.ú. 2623081029/1100
(ďalej len ”budúci predávajúci”)

a

2.	Spoločnosť GL, s. r. o., Slovenská 5, 085 01  Bardejov, IČO: 36 475 777, v zast. konateľmi spoločnosti p. Ladislavom Gduľom a p. Jaroslavom Lazorom, zapísaná v OR OS Prešov , odd. Sro, vložka  č..13094/P
zastúpená obchodnou spoločnosťou VIA s.r.o. Prešov, Talinská 5, 040 12 Košice, IČO: 36 210 285 v zast. Radoslav Sluťák- konateľ, zapísaná v OR Okresného súdu Košice 1, odd. Sro, vl.č. 12854/V podľa plnej moci zo dňa 16.4.2002 
(ďalej len ”budúci kupujúci”)

uzatvárajú podľa ustanovenia § 50 a nasl. Občianskeho zákonníka túto

zmluvu o budúcej kúpnej zmluve

						čl. I.

1.	Budúci predávajúci je podľa zákona č. 189/1993 Z.z. v znení nesk. predpisov o Fonde detí a mládeže správcom nehnuteľnosti vo vlastníctve Slovenskej republiky - stavby nachádzajúce sa v k.ú. Valkov, obec Bžany, okres Stropkov, ktoré sú ako nehnuteľnosti zapísané na liste vlastníctva č. 98 u Katastrálneho úradu v Stropkove, správa katastra Stropkov, a to: rekreačné zariadenie na parc.č. 4, súpisné číslo 181; pozemok – parc. č. 3 – zastavané plochy o výmere 47 m², pozemok – parc. č. 4 – zastavané plochy o výmere 926 m², pozemok – parc. č. 5 – ostatné plochy o výmere 12351 m². Nehnuteľnosť je opísaná v Znaleckom posudku č. 68/2001, ktorý vyhotovil znalec v odbore  stavebníctva Ing. Jozef Mikloš.
 
2.	Na prevod vlastníctva majetku v správe Fondu detí a mládeže je podľa § 6 ods. 4 písm. d) citovaného zákona potrebný súhlas vlády Slovenskej republiky. 
Udelenie súhlasu vlády SR k realizácii prevodu vlastníctva majetku SR v správe Fondu detí a mládeže špecifikovaného v ods. 1 tohoto článku podľa tejto zmluvy, predstavuje odkladaciu podmienku v zmysle ustanovenia § 36 Občianskeho zákonníka, od splnenia ktorej závisí, či nastanú právne účinky tejto zmluvy.

						čl. II.

1.	Zmluvné strany sa zaväzujú, že do 15 dní od doručenia uznesenia vlády SR, ktorým bude odsúhlasený predaj nehnuteľností podľa čl. I. ods. 1 tejto zmluvy, uzatvoriť kúpnu zmluvu, podľa ktorej budúci predávajúci predá budúcemu kupujúcemu nehnuteľnosti uvedené v čl I ods. 1 tejto zmluvy za dohodnutú kúpnu cenu 8.000 000,-Sk (slovom: osemmiliónov slovenských korún). 

2.	Zmluvné strany sa dohodli, že kúpnu cenu zaplatí budúci kupujúci tak, že sumu vo výške 300.000,-Sk (slovom tristotisíc slovenských korún ) uhradí  v lehote 5 pracovných dní pred odovzdaním nehnuteľnosti na základe odovzdávajúceho a preberacieho protokolu podpísaného oboma zmluvnými stranami ako preddavok a zvyšnú časť kúpnej ceny vo výške 7.700.000,-Sk (slovom sedemmiliónovsedemstotisíc slovenských korún) do 15 dní odo dňa podpísania kúpnej zmluvy,  bankovým prevodom na účet budúceho predávajúceho uvedeného v záhlaví tejto zmluvy.

3.	Po uhradení dohodnutého preddavku uvedeného v odseku 2 tohto článku bude do doby podpísania kúpnej zmluvy uzatvorená medzi zmluvnými stranami nájomná zmluva.
  
4.	Návrh na vklad vlastníckeho práva do katastra nehnuteľností podajú zmluvné strany bez zbytočného odkladu po zaplatení kúpnej ceny v celej výške tj. po pripísaní príslušnej čiastky na bankový účet budúceho predávajúceho.

5.	V prípade, že budúci kupujúci nezaplatí v dohodnutej lehote kúpnu cenu je budúci predávajúci oprávnený od kúpnej zmluvy odstúpiť. 

						čl. III.

1.	Záväzok uzavrieť kúpnu zmluvu zaniká, ak okolnosti za ktorých vznikol sa zmenili neúmerne do tej miery, že nemožno rozumne požadovať, aby sa zmluva uzavrela.

2.	V prípade, že budúci kupujúci odstúpi od záväzku uzavrieť kúpnu zmluvu je povinný zaplatiť budúcemu predávajúcemu zmluvnú pokutu vo výške  10 % z dohodnutej kúpnej ceny predmetu kúpy tj. vo výške 800.000,-Sk. Táto povinnosť neplatí ak dôjde k odstúpeniu z dôvodov na strane budúceho predávajúceho. Zmluvné strany berú na vedomie, že v zmysle ustanovenia § 50a ods. 2 Občianskeho zákonníka je povinnosť uzavrieť kúpnu zmluvu vymožiteľná súdnou cestou v lehote do 1 roka od uplynutia lehoty na uzatvorenie kúpnej zmluvy. Tým nie je dotknutý nárok budúceho predávajúceho na zaplatenie dohodnutej zmluvnej pokuty.

3.	Budúci predávajúci ručí za nespornosť svojho vlastníckeho práva a prehlasuje, že na predmetných nehnuteľnostiach neviaznu žiadne dlhy, vecné bremená a ani iné právne povinnosti.

4.	V dobe podpísania tejto zmlvuy je predmet budúcej kúpy uvedený v čl. I ods. 1 tejto zmluvy v nájme tretej osoby.

5.	Účastníci zmluvy sa dohodli, že daň z prevodu nehnuteľností a poplatok za návrh vkladu do katastra nehnuteľností uhradia podľa platných právnych predpisov.

6.	Zmluva nadobúda platnosť dňom jej podpisu oboma zmluvnými stranami a účinnosť dňom splnenia odkladacej podmienky špecifikovanej v čl. I. ods. 2 tejto zmluvy.

7.	Zmluva bola vyhotovená v 4 rovnopisoch, z ktorých každá zo zmluvných strán obdrží po dvoch rovnopisoch..

8.	Zmluvné strany si zmluvu prečítali, jej obsahu rozumejú, tento vyjadruje ich slobodnú a vážnu vôľu, na znak čoho ju podpisujú.

V Bratislave, dňa………….2002

Budúci predávajúci:			Budúci kupujúci:

………………………..			 ........………............………………….
     Mgr. Martin Kugla		           p. Ladislav Gduľa a p. Jaroslav Lazor
							      v.z. Radoslav Sluťák

………………………………
     Mgr. Rastislav Dikant